
Оптикалык айнектен жасалган таякчаларга карата Евразия экономикалык бирлигинин Бирдиктүү бажы тарифинин ташып келүү бажы алымынын коюмун белгилөө жөнүндө

2014-жылдын 29-майындагы Евразия экономикалык бирлиги жөнүндө Келишимдин 42 жана 45-беренелерине жана Евразия экономикалык комиссиясы жөнүндө жобонун 16 жана 18-пункттарына ылайык                                (2014-жылдын 29-майындагы Евразия экономикалык бирлиги жөнүндө Келишимге № 1 тиркеме) Евразия экономикалык комиссиясынын Коллегиясы чечти:
1.  Евразия экономикалык комиссиясынын Кеңешинин 2021-жылдын        14-сентябрындагы № 80 чечими менен бекитилген Евразия экономикалык бирлигинин Бирдиктүү бажы тарифинин ташып келүү бажы алымынын коюму ЕАЭБ ТЭИ ТН 7002 20 100 0 коду менен классификацияланган оптикалык айнектен жасалган таякчаларга карата 2024-жылдын 1-январынан тартып 2024-жылдын 29-февралын кошуп эсептөө менен  бажы наркынан 0 пайыз өлчөмүндө белгиленсин.
2.  Евразия экономикалык комиссиясынын Кеңешинин 2021-жылдын  14-сентябрындагы № 80 чечими менен бекитилген Евразия экономикалык бирлигинин Бирдиктүү бажы тарифине төмөнкүдөй өзгөртүүлөр киргизилсин:
а) ЕАЭБ ТЭИ ТН 7002 20 100 0 коду менен позициядагы Евразия экономикалык бирлигинин Бирдиктүү бажы тарифине эскертүүгө шилтемеде  «4С)» шилтемеси  «85С)» шилтемеси менен алмаштырылсын;
б) Евразия экономикалык бирлигинин Бирдиктүү бажы тарифине эскертүү төмөнкү мазмундагы 85С эскертүүсү менен толукталсын:
«85С) Бажы наркынан 0 (нөл) % өлчөмүндө ташып келүү бажы алымынын коюму 2024-жылдын 1-январынан тартып 2024-жылдын 29-февралын кошо эсептөө менен  колдонулат.».
3.  Ушул Чечим расмий жарыяланган датадан тартып 10 календардык күн өткөндөн кийин күчүнө кирет, бирок Евразия экономикалык комиссиясынын Кеңешинин Казакстан Республикасы тарабынан Дүйнөлүк соода уюмуна кошулуунун шарты катары кабыл алынган милдеттенмелерге ылайык Евразия экономикалык бирлигинин Бирдиктүү бажы тарифинин алымдарынын коюмдарына салыштырмалуу кыйла төмөн болгон ташып келүү бажы алымдарынын коюмдары колдонулган товарлардын тизмегине өзгөртүүлөрдү киргизүү жана оптикалык айнектен жасалган таякчаларга карата алымдардын мындай коюмдарынын өлчөмү жөнүндө чечими күчүнө кирген датадан эрте эмес жана 2024-жылдын 1-январынан тартып келип чыккан укуктук мамилелерге карата жайылтылат.

